Illum il-Kunsill qabel dwar il- qabdiet totali permissibbli (TACs) u l- kwoti għal ċerti stokkijiet tal-baħar fond fl-UE u fl-ilmijiet internazzjonali tal-Atlantiku tal-Grigal għall-2019 u l-2020 . L-istokkijiet ta' ħut ikkonċernati huma: il-klieb il-baħar tal-fond, iċ-ċinturin iswed, il-Beryx decadactylus, il-grenadier imnieħru tond u l-paġella ħamra. Fid-dawl tal-vulnerabbiltà tal-ispeċijiet tal-baħar fond minħabba l-attività umana u sabiex jiġi evitat l-isfruttament żejjed tagħhom, il-Kunsill iddeċieda li jżid it-TACs għaż-żewġ stokkijiet u li jnaqqas it-TACs għal għaxar stokkijiet kif propost mill-Kummissjoni. Is-sostenibbiltà tal-istokkijiet tal-ħut u l-vijabilità tal-industrija tas-sajd tal-UE huma kriterji ewlenin meta jiġu biex jitwaqqfu limiti ta' qbid. Illum iddeċidejna li jsir tnaqqis fl-opportunitajiet tas-sajd għall-istokkijiet tal-baħar fond fl-2019 u l-2020. Din il-mossa ser tipproteġi l-ambjent marittimu tagħna u ser tgħin lill-industrija tagħna fuq medda itwal ta' żmien. Elisabeth Köstinger, Ministru Federali għas-Sostenibbiltà u t-Turiżmu tal-Awstrija u President tal-Kunsill Dettalji tal-ftehim finali Din ir-riżorsa bħalissa hi disponibbli biss bil-lingwa jew il-lingwi li ġejjin: Il-Kunsill ikkonferma l-proposta tal-Kummissjoni biex jiżdiedu l-kwoti għall- paġella ħamra madwar l- u għall- grenadier imnieħru tond ilmijiet tal-Lbiċ matul is-sentejn li ġejjin, f'konformità ma' parir xjentifiku pożittiv. Minħabba l-għadd żgħir ta' ħut li qed jinqabad u f'konformità mal-parir xjentifiku, is-sistema ta' ġestjoni tat-TAC għal- lipp abjad fl-Atlantiku tal-Grigal, il- grenadier imnieħru tond fil-Baħar tat-Tramuntana u ċ- ċinturin iswed fil-Baħar tat-Tramuntana u fi Skagerrak ġiet ikkanċellata Is-sajd għall- mera tal-Atlantiku jibqa' projbit Il-passi li jmiss Wara l-finalizzazzjoni mill-ġuristi/lingwisti, il-ftehim ser jiġi ppreżentat għall-adozzjoni finali mingħajr diskussjoni f'laqgħa li jmiss tal-Kunsill. Ir-regolament ser japplika mill- 1 ta' Jannar 2019 Ir-regolament propost dwar l-opportunitajiet tas-sajd għal ċerti stokkijiet ta' ħut tal-baħar fond jiffissa l-limitazzjonijiet tal-qbid għall-flotot tas-sajd tal-UE għall-ispeċijiet tal-baħar fond l-aktar importanti mil-lat kummerċjali fl-ilmijiet tal-Unjoni u dawk internazzjonali tal-Atlantiku tal-Grigal. L-istokkijiet tal-baħar fond jinqabdu f'ilmijiet 'il barra miż-żoni ewlenin tas-sajd tal-blat kontinentali. Dawn ikopru madwar 1% tal-ħut kollu li jinqabad fl-Atlantiku tal-Grigal. Is-sajd għall-ispeċijiet tal-fond ilu jiġi rregolat mill-UE mill-2003 permezz tal-qabdiet totali permissibbli (TACs) għal kull speċi u żona, u skont l-isforz massimu tas-sajd li jsir fil-Grigal tal-Atlantiku. L-opportunitajiet tas-sajd għall-ispeċijiet tal-baħar fond jiġu deċiżi kull sentejn abbażi ta' parir xjentifiku, u f'konformità mar-regolament 1380/2013 dwar il-Politika Komuni tas-Sajd (PKS). Il-parir xjentifiku jingħata mill-Kunsill Internazzjonali għall-Esplorazzjoni tal-Baħar (ICES), li għadu kif ippubblika l-aħħar analiżi tiegħu tal-istat bijoloġiku tal-istokkijiet tal-baħar fond fis-7 ta' Ġunju 2018. Skont il-PKS riformata, l-opportunitajiet tas-sajd għandhom jiġu ffissati wkoll f'konformità mal-prinċipju ta' prekawzjoni u jkunu mmirati biex jiksbu lura u jżommu r-rendiment massimu sostenibbli (MSY). Skont l-artikolu 43(3) tat-Trattat dwar il-Funzjonament tal-Unjoni Ewropea (TFUE), huwa l-Kunsill li jrid jadotta l-miżuri dwar l-istabbiliment u l-allokazzjoni ta' opportunitajiet tas-sajd fil-qafas tal-PKS. Proposta għal Regolament li jistabbilixxi l-opportunitajiet tas-sajd għall-2019 u l-2020 għal ċerti stokkijiet ta' ħut tal-baħar fond Il-ġestjoni tal-istokkijiet tal-ħut tal-UE Ara l-paġna tal-laqgħa